Mestská  časť  Bratislava – Nové  Mesto, Junácka  ul. č. 1, Bratislava 

Z á p i s n i c a

z  28. zasadnutia Miestnej  rady  mestskej  časti Bratislava-Nové Mesto, ktoré  sa konalo dňa  17.  9. 2013

Prítomní:  Mgr. Kusý, Ing. Jánošová, Ing. Kollárik, Ing. Dubravec, Mgr. Pfundtner, MUDr. Dubček (odchod o 11.00 hod.), Ing. Galamboš, Ing. Gašpierik (odchod o 10.45 hod.), JUDr. Mikulec, p. Szusčík, Ing. Winkler, Ing. Augustinič (odchod o 11.00 hod.), Ing. Böhm

Ospravedlnený: Mgr. Tettinger

Rokovanie  28. zasadnutia Miestnej rady mestskej časti Bratislava-Nové Mesto o  9,00 hod. otvoril  a  viedol  Mgr. Rudolf   Kusý - starosta  mestskej časti. 
	
	Miestna rada schválila predložený návrh programu rokovania s pripomienkami: do programu rokovania zaradiť body „Návrh na predaj pozemku registra „E“ parc. č. 19477/1 – vinice o výmere 68 m2, zapísaný na LV č. 6747, pre manželov Ing. Ján Janek, bytom Staré Grunty 9/B, 841 04 Bratislava  a Eva Janeková, rod. Šuranová, bytom Adámiho 3, 841 05 Bratislava“,  „Architektonická štúdia Materská škola Za Kasárňou, Bratislava-Nové Mesto“, „Návrh na predĺženie nájomnej zmluvy č. 356/2003 zo dňa 13. 11. 2003“, „Návrh na vyhlásenie obchodnej verejnej súťaže na uzatvorenie nájomnej zmluvy na prenájom nebytových priestorov na Jeséniovej č. 43 v Bratislave“, „Informácia o ukončení nájomnej zmluvy s p. Klaudiou Markovou – nebytový priestor na Jeséniovej č. 43 v Bratislave“,  „Návrh dohody o urovnaní vzájomných záväzkov a pohľadávok s p. Klaudiou Markovou“, „Návrh dohody o prevzatí záväzku“ a informácie „Obchodná verejná súťaž – LANOVKA“, „Obchodná verejná súťaž na uzatvorenie nájomnej zmluvy o nájme nebytových priestorov v objekte Konskej železnice, Krížna č. 33, Bratislava“  (uznesenie č. 28/01).

	Ing. Gašpierik navrhol z programu rokovania vypustiť bod č. 12 „Návrh Dodatku č. 2 Odmeňovacieho poriadku samosprávy mestskej časti Bratislava-Nové Mesto“, nakoľko uvedený návrh je ešte na diskusiu a prerokovať ho možno i v budúcom volebnom období.

	Mgr. Kusý navrhol v súvislosti s uvedeným dodatkom č. 2 odmeňovacieho poriadku vytvoriť komisiu za účasti zástupcu starostu a  jedného člena za každý poslanecký klub, ktorá by vytvorila priechodný materiál a riešil by i úpravu odmeňovania sobášiacich poslancov. Starosta MČ žiadal návrh spracovať a predložiť i v súlade s podpísaným memorandom medzi ZMOS a vládou SR o spolupráci pri uplatňovaní rozpočtovej politiky orientovanej na zabezpečenie finančnej stability verejného sektora. ZMOS sa v memorande zaviazal, že bude pôsobiť na mestá a obce aby realizovali svoje rozpočty s úsporou v rozsahu 5 % osobných výdavkov a 10 % na tovary a služby. 	Z.: Ing. Jánošová, zást. starostu
						T.: do 20. 9. 2013 navrhnúť členov komisie

1

Miestna rada zvolila za overovateľa zápisnice a uznesení  Ing. Stanislava  Winklera (uznesenie č. 28/02).
  
Miestna  rada prerokovala predložené materiály  v  tomto poradí:

1.	Správa o plnení uznesení Miestnej rady mestskej časti  Bratislava-Nové Mesto

	Správu predložil Ing. Kollárik, prednosta MÚ B-NM. Uviedol, že trvá plnenie uznesení a splnené  boli uznesenia  podľa  predtlače. Po preskúmaní správy o kontrole plnenia uznesení MR MČ B-NM miestny kontrolór k vyhodnoteným uzneseniam predložil súhlasné stanovisko. 
Miestna rada prijala uznesenie č. 28/03.

2.	Návrh  Dodatku č. 3 Rokovacieho  poriadku  Miestneho  zastupiteľstva mestskej časti Bratislava-Nové Mesto

Ing.  Kollárik, prednosta MÚ B-NM predložil Návrh Dodatku č. 3 Rokovacieho poriadku Miestneho zastupiteľstva MČ B-NM v súlade so zák. SNR č. 377/1990 Zb. o hl. m. SR Bratislave v znení neskorších predpisov, zák. SNR č. 369/1990 Zb. o obecnom zriadení v znení neskorších predpisov, Štatútom hl. m. SR Bratislavy v znení neskorších dodatkov a Štatútom MČ B-NM. 
Návrh bol prerokovaný v komisiách MZ MČ B-NM. Komisia finančná, pre správu a nakladanie s majetkom MČ vo svojom stanovisku neschválila predložený návrh, komisia sociálnych vecí a bývania odporučila návrh schváliť s pripomienkou: v § 1 ods. 2 nahradiť výraz „volený predstaviteľ“. Komisia pre školstvo a vzdelávanie a komisia pre kultúru, mládež, šport, voľný čas a informačné systémy vo svojom stanovisku odporučila prerokovať materiál až na začiatku nového volebného obdobia. Komisia  dopravy, ŽP a ochrany VP odporučila návrh bez pripomienok. 

V diskusii vystúpili Mgr. Pfundtner, Mgr. Kusý a JUDr. Mikulec.

Mgr. Pfundtner  požiadala v § 1  ods. 2 návrhu o nahradenie slovného spojenia „osobný záujem“, z dôvodu, že všetko  čo sa snaží poslanec v prospech MČ vylepšiť  je v jeho  osobnom záujme. 

Úloha:
V návrhu Dodatku č. 3 Rokovacieho poriadku MZ MČ B-NM  preformulovať slovné spojenie „osobný záujem“. Po úprave návrh opätovne predložiť na rokovanie MR dňa 29. 10. 2013.   					Z.: právne odd. MÚ B-NM, Mgr. Pfundtner 	

Miestna rada stiahla z rokovania Návrh Dodatku č. 3 Rokovacieho poriadku  Miestneho  zastupiteľstva mestskej časti Bratislava-Nové Mesto.
Miestna rada prijala uznesenie č. 28/04.

2

3. 	Návrh  Dodatku č. 4 Rokovacieho poriadku Miestnej rady mestskej časti Bratislava-Nové Mesto
  
Ing.  Kollárik, predložil návrh Dodatku č. 4 Rokovacieho poriadku Miestnej rady MČ B-NM v súlade so zák. SNR č. 377/1990 Zb. o hl. m. SR Bratislave v znení neskorších predpisov, zák. SNR č. 369/1990 Zb. o obecnom zriadení v znení neskorších predpisov, Štatútom hl. m. SR Bratislavy v znení neskorších dodatkov a Štatútom MČ B-NM.
Návrh bol prerokovaný v komisiách MZ, stanoviská detto ako pri  bode 2.

Úloha:
V návrhu Dodatku č. 4 Rokovacieho poriadku MR MČ B-NM  preformulovať slovné spojenie „osobný záujem“. Po úprave návrh opätovne predložiť na rokovanie MR dňa 29. 10. 2013.   					Z.: právne odd. MÚ B-NM, Mgr. Pfundtner 	

Miestna rada stiahla z rokovania Návrh Dodatku  č. 4 Rokovacieho poriadku Miestnej rady mestskej časti Bratislava-Nové Mesto.
	Miestna rada prijala uznesenie č. 28/05.

4.	Návrh  Dodatku č. 6 Rokovacieho poriadku Komisií Miestneho zastupiteľstva mestskej časti Bratislava-Nové Mesto
  
Ing. Kollárik predložil návrh Dodatku č. 6 Rokovacieho poriadku Komisií MZ MČ B-NM v súlade so zák. SNR č. 377/1990 Zb. o hl. m. SR Bratislave v znení neskorších predpisov, zák. SNR č. 369/1990 Zb. o obecnom zriadení v znení neskorších predpisov, Štatútom hl. m. SR Bratislavy v znení  neskorších dodatkov a Štatútom MČ B-NM.
Návrh bol prerokovaný v komisiách MZ, stanoviská detto ako pri  bode 2.

Úloha:
V návrhu Dodatku č. 6 Rokovacieho poriadku Komisií MZ MČ B-NM  preformulovať slovné spojenie „osobný záujem“. Po úprave návrh opätovne predložiť na rokovanie MR dňa 29. 10. 2013.   				Z.: právne odd. MÚ B-NM, Mgr. Pfundtner 	
 
Miestna rada stiahla z rokovania Návrh Dodatku č. 6 Rokovacieho poriadku Komisií Miestneho zastupiteľstva mestskej časti Bratislava-Nové Mesto.
Miestna rada prijala uznesenie č. 28/06.

5. 	Návrh Všeobecne záväzného nariadenia mestskej časti Bratislava-Nové Mesto o organizácii miestneho referenda
  
Ing. Kollárik  konštatoval, že na Slovensku má uvedené VZN o organizácii miestneho referenda prijatých 27 obcí, na území Bratislavy nemá schválené ani jedna mestská časť takéto nariadenie. V zmysle § 11a zák. č. 369/1990 Zb. o obecnom zriadení a § 9 zák. č. 377/1990 o Bratislave je potrebné v každej obci a meste (v Bratislave v každej mestskej časti) schváliť uvedené VZN. Nariadenie sa pripravovalo dlhšiu dobu, spracovatelia hľadali doterajšie postupy a skúsenosti miest a obcí na Slovenku, ktorých je zatiaľ veľmi málo. 

3

Návrh bol prerokovaný v komisiách MZ MČ B-NM. Komisia finančná, pre správu a nakladanie s majetkom MČ vo svojom stanovisku neschválila predložený návrh s pripomienkou dopracovať návrh a počkať na novelu zákona, komisia sociálnych vecí a bývania odporučila návrh schváliť s pripomienkou: v čl. 16. ods. 1 doplniť za text „ako ostatní, ktorí o to požiadajú“ a v čl. 21 ods. 3 preveriť správnosť vyhlášky MV SR  č. 443 zo dňa 22. 10. 2002. Komisia pre školstvo a vzdelávanie, komisia  dopravy, ŽP a ochrany VP a komisia pre kultúru, mládež, šport, voľný čas a informačné systémy návrh schválili. 

Mgr. Kusý doplnil, že prijatie VZN o organizácii miestneho referenda je jednou z požiadaviek, ktorá vyplýva zo záverečnej správy Auditu transparentnosti MČ B-NM.

Úloha:
Do návrhu VZN doplniť v  čl. 16 „Sčítanie hlasov a zisťovanie výsledkov hlasovania v okrskovej komisii pre miestne referendum“ ods. 1 nasledovne: „V miestnosti, kde sa sčítanie hlasov uskutočňuje môžu byť prítomní len členovia okrskovej komisie, členovia miestnej komisie, ako aj  iní, ktorí o to požiadajú a  komisia ich prítomnosť odsúhlasí“ a v čl. 21 „Zabezpečenie miestneho referenda“ ods. 3 preveriť správnosť Vyhlášky Ministerstva vnútra SR  č. 443 zo dňa 22. 10. 2002.   								Z.: Ing. Kollárik  

V diskusii vystúpili Ing. Kollárik, Mgr. Kusý a Ing. Galamboš.

Miestna rada odporučila MZ schváliť odporučila MZ schváliť Všeobecne záväzné  nariadenie mestskej časti Bratislava-Nové Mesto o organizácii miestneho referenda s pripomienkou.
Miestna rada prijala uznesenie č. 28/07.

6. 	Návrh Všeobecne záväzného nariadenia mestskej časti Bratislava-Nové Mesto č. 3/2013, ktorým sa mení a dopĺňa Všeobecne záväzné nariadenie mestskej časti Bratislava-Nové Mesto č. 4/2005 o poskytovaní dotácií z rozpočtu mestskej časti Bratislava-Nové Mesto

Ing. Kollárik uviedol, že návrh „VZN č. 3/2013, ktorým sa mení a dopĺňa VZN MČ B-NM č. 4/2005 o poskytovaní dotácií z rozpočtu MČ B-NM“ sa dopĺňa v § 1 odsek 3 o vetu  „Pre jeden subjekt sa môže poskytnúť dotácia len raz v kalendárnom roku“. Zároveň sa v prílohe č.1 nariadenia  „Žiadosť o poskytnutie dotácie“ dopĺňa vyhlásenie o vzťahu žiadateľa k starostovi MČ, poslancovi MZ a zamestnancovi MÚ. Návrh bol prerokovaný v komisiách MZ MČ B-NM.

Úloha:
V § 1 „Úvodné ustanovenia“, bod 3, vypustiť časť „Pre jeden subjekt sa môže poskytnúť dotácia len raz v kalendárnom roku“ a v § 3 „Podmienky poskytovania dotácií“ bod 4, doplniť k  písm. a/, b/, c/, d/ k  termínom podania žiadosti predložku „do“.		Z.: RNDr. Ondrová  

Miestna rada odporučila MZ schváliť VZN MČ B-NM č. 3/2013, ktorým sa mení a dopĺňa VZN MČ B-NM č. 4/2005 o poskytovaní dotácií z rozpočtu MČ B-NM s pripomienkou.
Miestna rada prijala uznesenie č. 28/08.
4

7. 	Návrh Dodatku č. 1 Štatútu účelového mimorozpočtového fondu mestskej časti Bratislava-Nové Mesto 

Ing. Kollárik uviedol, že návrh dodatku Štatútu účelového mimorozpočtového fondu upravuje v čl. 2 ods. 2 kompetencie pri rozhodovaní výšky oprávnenia starostu MČ pri použití prostriedkov fondu. Podľa doterajšieho znenia starosta rozhodoval o použití prostriedkov fondu podľa čl. 2 ods. 2 až ods. 4 v plnom rozsahu. Zavádza sa horná hranica pre rozhodovanie starostu, nad ktorú je v rozhodovaní oprávnené zastupiteľstvo. Horná hranica pre rozhodovanie starostu je do 10.000 € vrátane. 
Návrh bol prerokovaný v komisiách MZ MČ B-NM.  Komisia finančná, pre správu a nakladanie s majetkom MČ  mala pripomienku k finančnej čiastke návrhu, kde navrhla čiastku o ktorej rozhoduje starosta jednorazovo vo výške 1.500 € a úhrnne ročne 10.000 €. Stanovisko komisie pre školstvo a vzdelávanie je s pripomienkou čl. 2, bod 1 zrušiť, body 2., 3., 4. zmeniť na body 1., 2., 3. Čl. 4 bod 2a/ do 1.500 € vrátane  rozhoduje starosta MČ; bod 2b/ nad 1.500 € rozhoduje miestne zastupiteľstvo. 

V diskusii vystúpili Ing. Galamboš a Mgr. Kusý.
	
Úloha:
Dodatok č. 1 Štatútu účelového mimorozpočtového fondu MČ B-NM v Čl. I, bod 1., čl. 4, ods. 2 a/ upraviť „do 6.639 € vrátane rozhoduje starosta MČ B-NM“ a  2b/  upraviť „nad 6.639 € rozhoduje miestne zastupiteľstvo po prerokovaní vo vecne príslušnej komisii a po prerokovaní vo finančnej komisii“.				Z.: RNDr. Ondrová 	
								
Miestna rada odporučila MZ schváliť Dodatok č. 1 Štatútu účelového mimo-rozpočtového fondu mestskej časti Bratislava-Nové Mesto s pripomienkou.   
Miestna rada prijala uznesenie č. 28/09.

8. 	Etický kódex voleného predstaviteľa mestskej časti Bratislava-Nové Mesto

Ing. Kollárik  uviedol, že návrh bol prerokovaný v komisiách MZ – komisia finančná, pre správu a nakladanie s majetkom MČ neschválila predložený návrh, komisia sociálnych vecí a bývania o predloženom návrhu nerokovala, pretože v sľube poslancov boli jednotlivé body etického kódexu obsiahnuté, komisia  pre školstvo a vzdelávanie odporučila prerokovať materiál na začiatku ďalšieho volebného obdobia a komisia dopravy, ŽP a ochrany VP odporučila predložiť návrh na rokovanie MZ bez pripomienok.  

Mgr. Kusý doplnil, že jedným z bodov transparentnej samosprávy je vypracovanie Etického kódexu volebného predstaviteľa MČ. Starosta MČ B-NM vedie aktivity s cieľom obmedziť korupciu a posilniť transparentnosť konania samosprávy. Cieľom danej aktivity je zaviesť protikorupčné opatrenia v kľúčových oblastiach činnosti samosprávy. Účelom zavedenia týchto opatrení je posilnenie prehľadného a transparentného riadenia a rozhodovania v miestnej samospráve. 

V diskusii vystúpili Ing. Gašpierik, Mgr. Pfundtner a Mgr. Kusý.

5

Miestna rada zobrala na vedomie Etický kódex voleného predstaviteľa mestskej časti Bratislava-Nové Mesto  s pripomienkou  predložiť materiál na rokovanie v januári 2014.   
Miestna rada prijala uznesenie č. 28/10.

9. 	Návrh Dodatku č. 2 Odmeňovacieho poriadku samosprávy mestskej časti Bratislava-Nové Mesto

Miestna rada stiahla z rokovania Návrh Dodatku č. 2 Odmeňovacieho poriadku samosprávy mestskej časti Bratislava-Nové Mesto.
Miestna rada prijala uznesenie č. 28/11.

10.	Návrh investičných akcií  mestskej časti Bratislava-Nové Mesto na rok 2014

Mgr. Kusý, starosta MČ uviedol, že materiál sa predkladá v súlade s vecným plánom zasadnutí MR na rok 2013 a bol prerokovaný v komisiách MZ MČ B-NM. Súčasťou návrhu sú i investičné akcie financované z ISRMO. 

V diskusii vystúpili p. Szusčík, Ing. Gašpierik, Mgr. Kusý a MUDr. Dubček.

Úlohy:
1.	Návrh prerokovať v poslaneckých kluboch za účasti starostu MČ, pripraviť finálnu podobu aktuálneho návrhu investičných akcií MČ B-NM, tabuľku s prerozdelením podľa volebných  obvodov s uvedením výšky investícií tak, aby sa mohli odprezentovať výsledky práce.				Z.: Ing. Baník, starosta MČ
2.   Spracovať nové zmluvy na verejné obstarávanie a zapracovať všetky zmeny. 
					Z.: Ing. Kollárik, Ing. Matovič, právne odd. MÚ
					T.: do 3 týždňov
Miestna rada stiahla z rokovania Návrh investičných akcií  mestskej časti Bratislava-Nové Mesto na rok 2014.
Miestna rada prijala uznesenie č. 28/12.

11.  	Návrh  na zníženie nájmu na  prenájom nebytového priestoru  na ul.  J. C. Hronského č. 16, Bratislava,  pre nájomcu ŽBLNK TOMAX s. r. o. 

Materiál bol opätovne predložený do MR, doložená bola požadovaná zmluva o nájme nebytových priestorov uzatvorená medzi fi. ŽBLNK TOMAX, s.r.o. a Bytovým družstvom Bratislava III.
Návrh bol predložený na základe žiadosti nájomcu nebytového priestoru na  J.C. Hronského č. 16 ŽBLNK TOMAX s.r.o. so sídlom na Bjőrnsonovej č. 7, ktorý v týchto priestoroch  prevádzkuje rýchločistiareň. Žiada o zníženie nájmu z dôvodu nízkych tržieb a dlhodobo pretrvávajúcej zlej finančnej situácie na trhu. 

Miestna rada odporučila MZ schváliť zníženie nájmu za prenájom nebytového priestoru  na ul.  J. C. Hronského č. 16, Bratislava,  pre nájomcu ŽBLNK TOMAX s. r. o., so sídlom na Bjőrnsonovej č. 7, ktorý v týchto priestoroch prevádzkuje rýchločistiareň o 15 % z ročného nájmu na obdobie od 1. 7. 2013 do 30. 6. 2015 bez pripomienok.
Miestna rada prijala uznesenie č. 28/13.
6

12. 	Návrh  na  prevod  majetku z  mestskej  časti  Bratislava-Nové Mesto  na  EKO-podnik VPS, Halašova č. 20, 832 90 Bratislava

Starosta MČ Mgr. Kusý k uvedenému návrhu poznamenal, že je predložený v súlade s čl. 8, ods. 3 „Zásad hospodárenia s majetkom hl. m. SR Bratislavy zvereným do správy MČ B-NM a majetkom vlastným“. Predmetom prevodu je motorové vozidlo Škoda Felicia BA 267 EN, rok výroby 1996. Má najazdených 122.257 km. Zostatková hodnota vozidla je nulová. Písomne boli oslovené organizácie zriadené MZ MČ B-NM, kde im bol majetok ponúknutý. O prevod vozidla prejavil záujem EKO-podnik VPS, ktorý  ho chce využiť pre svoje potreby. 

Miestna rada odporučila MZ schváliť prevod  majetku - motorové vozidlo Škoda Felicia BA- 267 EN z MČ B-NM na  EKO-podnik VPS, Halašova č. 20, 832 90 Bratislava bez pripomienok.
Miestna rada prijala uznesenie č. 28/14.

13.	Správa o  činnosti škôl a  školských zariadení v  mestskej časti Bratislava-Nové Mesto za školský rok 2012/2013 

V šk. r. 2012/2013 sa v MČ B-NM uskutočňoval  výchovno-vzdelávací  proces v  8  základných  školách,  12 materských školách  a  v  8  školských kluboch  detí.  Stravovanie  detí  sa realizovalo  v  11  školských  jedálňach  a  v  9  výdajniach  stravy. Základné školy navštevovalo  2371  žiakov, čo  je  o  46  žiakov  viac  ako  v  minulom  školskom  roku.  Zvyšuje  sa  odchod  žiakov  do  osemročných  gymnázií.  Pozitívna  je  skutočnosť,  že  každoročne  sa na  začiatku  šk.  r. zvyšuje  počet  nastupujúcich  detí  do  prvých  ročníkov.  Pre  šk. r. 2012/2013  to bolo  337  detí,  čo  je o 4 deti viac  ako  v  predchádzajúci  šk. rok. Nárast  detí  bol zaznamenaný aj v materských  školách,  do  ktorých  nastúpilo 1016 detí a  v  porovnaní  s  minulým  šk. r. je  to  o  53  detí viac.  Správa konštatuje, že plánované úlohy sa  v  uplynulom  šk.  r.  v  prevažnej  miere  splnili, zvýšila  sa  efektívnosť  vyučovacieho  procesu a vytvárali  sa  podmienky  na  využívanie rôznych zdrojov informácií v  príprave  na  vyučovanie i pre  realizáciu  voľno  časových  aktivít. 

Miestna rada odporučila MZ schváliť správu o  činnosti škôl a  školských zariadení  v  mestskej časti Bratislava-Nové Mesto za školský rok 2012/2013 bez pripomienok.
Miestna rada prijala uznesenie č. 28/15.

14.	Návrh na odpísanie pohľadávky EKO-podniku VPS, Halašova č. 20, 832 90 Bratislava – AMMERA, s.r.o.

Návrh bol spracovaný v zmysle Zásad hospodárenia s majetkom hl. m. SR Bratislavy, zvereným do správy MČ B-NM a s majetkom vlastným. V predmetnom návrhu sa EKO-podnik VPS domáha zaplatenia sumy vo výške 344,12 € s príslušenstvom, t. j. sumy za nájom a služby za mesiac február 2009. Nakoľko boli následne spoločnosti AMMERA, s.r.o., adresované upomienky pred podaním žaloby dňa 27. 4. 2010 a 13. 1. 2011 je možné konštatovať,  že  vypracovaný  návrh  na  začatie  konania  odoslaný  nebol.  V zmysle  §  101 
7

Občianskeho zákonníka uplynula premlčacia doba a vzhľadom k tomu, by v prípadnom súdnom konaní mohol odporca vzniesť námietku premlčania. Dňa 25. 9. 2012 EKO-podnik VPS požiadal Okresný súd Trnava o zaslanie rovnopisu rozhodnutia konkurzného súdu o zastavení konkurzného konania pre nedostatok majetku spoločnosti AMMERA, s.r.o., so sídlom Železničná  č. 1515, 905 01 Senica. Uznesením Okresného súdu Trnava zo dňa 29. 3. 2010 sp. zn. 31K/40/2009  právoplatného dňa 24. 4. 2010 bolo zastavené konkurzné konanie voči dlžníkovi AMMERA, s.r.o. pre nedostatok majetku. Z odôvodnenia uznesenia vyplýva, že dlžníkovi AMMERA, s.r.o. bol ustanovený predbežný správca, ktorý dňa 26. 3. 2010 predložil súdu konečnú správu o stave majetku dlžníka, v závere ktorej konštatoval, že na základe skutočností, ktoré sú uvedené v odôvodnení uznesenia majetok dlžníka nebude postačovať ani na úhradu nákladov konkurzu. Vzhľadom na danú skutočnosť riaditeľ EKO-podniku VPS navrhol odpísať danú pohľadávku ako nevymožiteľnú.

Miestna  rada  schválila odpísanie pohľadávky EKO-podniku VPS, Halašova č. 20, 832 90 Bratislava, voči dlžníkovi AMMERA, s.r.o., v celkovej výške 344,12 € bez pripomienok.
Miestna rada prijala uznesenie č. 28/16.

15.	Návrh Operačného plánu zimnej údržby komunikácií III. a IV. kategórie, peších komunikácií a verejných priestranstiev na zimné obdobie 2013/2014

Mgr. Kusý uviedol, že obsahom predloženého návrhu je metodický postup zabezpečenia zimnej údržby komunikácií III. a IV. kategórie, peších  komunikácií a verejných priestranstiev počas  zimného obdobia  2013/2014 v území MČ B-NM.	
Prostriedky technického a strojové vybavenia má EKO-podnik VPS na dobrej úrovni, zjednodušili a zefektívnili sa vykonávané činnosti. Pre operatívne a hospodárne riadenie a výkon zimnej údržby komunikácií je MČ B-NM rozdelená na 5 rajónov podľa sídliskových a územných celkov, lokalít:
   I. lokalita - Kramáre
 II. lokalita - Jaskový rad, Koliba
III. lokalita - Teplická - Smikova, Biely kríž, Sibírska a okolie
IV. lokalita - Šancová, Vajnorská a okolie
  V. lokalita - Ľudová štvrť, Zátišie, Mierová kolónia.

V diskusii vystúpili Mgr. Kusý, p. Szusčík, Ing. Gašpierik a Ing. Kollárik.

Úloha:
Zo zoznamu udržiavaných miestnych komunikácií MČ B-NM počas zimnej údržby vypustiť údržbu  komunikácií a vnútroblokových priestorov udržiavaných v III. slede a dodatočne:
a/   príloha  č. 1 - V. lokalita, písm. c/ udržiavané v III. slede - Staré ihrisko, Laborecká;
b/  príloha č. 2 -  písm. b/ udržiavané dodatočne - dvor Kalinčiakova (p.č. 11276/14), časť chodníka Slanec - Pekná cesta, Magurská č. 3(mimo súkromných chodníkov);   
c/  príloha  č. 3 - písm. b/ udržiavané dodatočne - sídlisko Hostinského - priechody vo vnútroblokoch Kukučínova - Čsl. parašutistov.
Údržbu uvedených komunikácií  nerealizovať, pokiaľ  nebude zabezpečené finančné krytie.
							Z.: Ing. Molnár, riaditeľ EKO-podniku VPS
	
8

Miestna rada odporučila MZ schváliť Operačný plán zimnej údržby komunikácií III. a IV. kategórie, peších komunikácií a verejných priestranstiev na zimné obdobie 2013/2014 s pripomienkami: 
a/ v príloha č. 1 vypustiť zimnú údržbu uvedenú v bode V., písm. c/;
b/ v prílohe č. 2 vypustiť zimnú údržbu uvedenú pod písm. b/;
c/ v prílohe č. 3 vypustiť zimnú údržbu uvedenú pod písm. b/.
Údržbu uvedených komunikácií realizovať len v prípade navýšenia finančného krytia.
Miestna rada prijala uznesenie č. 28/17.

Miestnu radu ďalej viedla Ing. Jánošová, zástupkyňa starostu.

16.	Zásady hospodárenia a nakladania s majetkom hlavného mesta SR Bratislavy, zvereným do správy mestskej časti Bratislava-Nové Mesto a s majetkom vlastným

Mgr. Moravcová Tomčíková, ved. odd. podnikateľského, právneho a správy majetku uviedla, že vzhľadom na legislatívne zmeny bolo potrebné prepracovať pôvodné Zásady hospodárenia a nakladania s majetkom hl. m. SR Bratislavy, zvereným do správy MČ B-NM a s majetkom vlastným z  r. 2010, prispôsobiť a  zosúladiť s novou právnou úpravou a príslušnými ustanoveniami Štatútu hl. m. SR Bratislavy.    

V diskusii vystúpil Ing. Kollárik.

Miestna rada  odporučila MZ schváliť Zásady hospodárenia a nakladania s majetkom hl. m. SR Bratislavy, zvereným do správy MČ B-NM a s majetkom vlastným bez pripomienok.
Miestna rada prijala uznesenie č. 28/18.

17.	Návrh na  schválenie zriadenia odplatného vecného  bremena  na pozemku  registra  „C“  KN parcela č. 12204/3 v k. ú. Nové Mesto pre spoločnosť ZSE Distribúcia, a.s., Bratislava, Čulenova č. 6, 816 47 Bratislava, IČO: 35 823 551

Mgr. Moravcová Tomčíková uviedla, že dňa 29. 11. 2012 požiadala spoločnosť Enermont, s.r.o., MČ B-NM ako vlastníka pozemku registra „C“ KN parcela č. 12204/3 v k.ú. Nové Mesto – ostatné plochy vo výmere 2709 m², evidovanom Správou katastra pre hl. m. SR Bratislavu na LV č. 3749 o zriadenie vecného bremena v prospech spoločnosti ZSE Distribúcia, a.s., Bratislava za účelom vybudovania káblového elektrického vedenia k plánovanému investičnému zámeru - dodávky elektrickej energie v požadovanom množstve a kvalite na Riazanskej ulici. Súhlasné stanovisko k investičnému zámeru vydal Stavebný úrad MČ B-NM pod č. j.: ŽPaÚP-1761/2012/N dňa 16. 1. 2013.
Na základe geometrického plánu na vyznačenie vecného bremena na priznanie práva uloženia inžinierskych sietí cez parcely „C“ KN č. 12204/3 v k.ú. Nové Mesto, bol vyhotovený Ing. Petrom Vinklerom znalecký posudok zo dňa 10. 7. 2013, ktorý určil všeobecnú hodnotu výšky odplaty za zriadenie vecného bremena na uvedenom pozemku vo výške 11.000,00 €.

9

Miestna rada odporučila MZ schváliť zriadenie odplatného vecného  bremena  na pozemku  registra  „C“  KN parc. č. 12204/3 v k. ú. Nové Mesto v prospech spoločnosti ZSE Distribúcia, a.s. Bratislava, Čulenova č. 6, 816 47 Bratislava, IČO: 35 823 551 zapísaná v Obchodnom registri Okresného súdu Bratislava I, oddiel: Sa, vložka: 3879/B za účelom uloženia káblového elektrického vedenia. Odplata vecného bremena bola stanovená Znaleckým posudkom č. 181/2013 zo dňa 10. 7. 2013, vypracovaným Ing. Petrom Vinklerom, vo výške 11.000,00 € za podmienky, že zmluva o zriadení vecného bremena bude žiadateľom podpísaná v lehote 60 dní od schválenia uznesenia v MZ a odplata bude pripísaná na účet MČ B-NM v lehote 15 dní od podpísania zmluvy o zriadení vecného bremena oboma zmluvnými stranami. V prípade, že zmluva o zriadení vecného bremena nebude žiadateľom v uvedenom termíne podpísaná a odplata v uvedenej lehote nebude pripísaná na účet MČ B-NM,  uznesenie stráca platnosť, bez pripomienok.
Miestna rada prijala uznesenie č. 28/19.

18.	Návrh na schválenie prípadu osobitného zreteľa týkajúceho sa prenájmu časti pozemkov registra „C“ KN v k. ú. Nové Mesto - parc. č. 11279/5 - zastavané plochy a nádvoria o výmere 3037 m2  v  časti  81 m2  a  parc.  č. 15125 - zastavané  plochy  a  nádvoria  o výmere 3107 m2 v časti 3001 m2   pre  Národný futbalový štadión, a.s.

Mgr. Moravcová Tomčíková uviedla, že Národný futbalový štadión, a.s., požiadal o prenájom časti uvedených pozemkov. Účelom nájmu je úprava a rozšírenie existujúcich cestných komunikácií, konkrétne vytvorenie novej komunikácie v predĺžení Kalinčiakovej ul. a  zrekonštruovanie komunikácie po oprave kanalizácie na ulici V. Tegelhoffa. Vzhľadom k tomu, že žiadateľ už viackrát menil, upravoval formuláciu žiadosti a opäť mení podmienky, uvedený návrh Mgr. Moravcová Tomčíková ako spracovateľ žiadala stiahnuť z rokovania. 

V diskusii vystúpil Ing. Galamboš.

Miestna rada stiahla z  rokovania Návrh na schválenie prípadu osobitného zreteľa týkajúceho sa prenájmu časti pozemkov registra „C“ KN v k. ú. Nové Mesto - parc. č. 11279/5 - zastavané plochy a nádvoria o výmere 3037 m2  v  časti  81 m2  a  parc.  č. 15125 - zastavané  plochy  a  nádvoria  o výmere 3107 m2 v časti 3001 m2   pre  Národný futbalový štadión, a.s..
Miestna rada prijala uznesenie č. 28/20.

19.    Návrh na predaj pozemku registra „E“ parc. č. 19477/1 - vinice o výmere 68 m2, zapísaný na LV č. 6747, pre manželov Ing. Ján Janek, bytom Staré Grunty 9/B, 841 04 Bratislava a Eva Janeková, rod. Šuranová, bytom Adámiho 3, 841 05 Bratislava

Mgr. Moravcová Tomčíková uviedla, že dňa 17. 1. 2013  bola na MÚ B-NM postúpená žiadosť Ing. Jána Janeka, v ktorej žiada odpredaj pozemku parc. č. 19477/1, vinice vo výmere 68 m2. Nakoľko predmetný pozemok je situovaný uprostred pozemkov parc. č. 19465/33 a parc. č. 19470/219, ktoré sú v bezpodielovom spoluvlastníctve žiadateľa a manželky a parc. č. 19470/218 a parc. č. 19470/220,  kde  je žiadateľ spolu s manželkou ako 

10

bezpodieloví spoluvlastníci, vystupujú ako väčšinoví spoluvlastníci týchto pozemkov a jeho využívanie vlastníkom nie je možné, pričom prístup k danému pozemku je možný len cez vyššie uvedené pozemky. Možné využitie prichádza do úvahy prevodom vlastníckeho práva k pozemku. Dňa 26. 8. 2013 bol doručený predchádzajúci písomný súhlas primátora k prevodu vlastníckeho práva. Kúpna cena je stanovená znaleckým posudkom č. 95/2013 zo dňa 15. 4. 2013 vyhotoveného Ing. Petrom Vinklerom. Osobitný zreteľ je odôvodnený skutočnosťou, že predmetný pozemok je situovaný uprostred pozemkov, ktorých sú žiadateľ spolu s manželkou bezpodieloví, resp. väčšinoví spoluvlastníci. Reštitučný nárok na predmetný pozemok nebol uplatnený, čo dokladuje písomné vyjadrenie Obvodného pozemkového úradu v Bratislave. 

V diskusii vystúpil Ing. Galamboš.

Miestna rada odporučila MZ schváliť predaj pozemku registra „E“ parc. č. 19477/1 - vinice o výmere 68 m2, ktorý je Správou katastra pre hl. m. SR Bratislavu vedený na LV č. 6747 v k. ú. Vinohrady pre manželov Ing. Jána Janeka, bytom Staré Grunty č. 9/B, 841 04 Bratislava a Evu Janekovú, rod. Šuranovú, bytom Adámiho č. 3, 841 05 Bratislava, ako prípad hodný osobitného zreteľa podľa ust. § 9a ods. 8 písm. e) zák. č. 138/1991 Zb. o majetku obcí v znení neskorších predpisov. Osobitný zreteľ je daný skutočnosťou, že pozemok registra „E“ parc. č. 19477/1 je situovaný uprostred pozemkov registra „C“ KN: parc. č. 19465/33 a parc. č. 19470/219, ktoré sú Správou katastra pre hl. m. SR Bratislavu evidované na LV č. 6693 a sú v bezpodielovom spoluvlastníctve manželov Ing. Jána Janeka a Evy Janekovej a parc. č. 19470/218 a parc. č. 19470/220, ktoré sú Správou katastra pre hl. m. SR Bratislavu evidované na LV č. 6003, ktorých sú manželia Ing. Ján Janek a Eva Janeková väčšinoví spoluvlastníci. Cena prevádzanej nehnuteľnosti je stanovená v  znaleckom  posudku  č. 95/2013 zo dňa 15. 4. 2013 vo výške 9.500,00 € za podmienky, že kúpna zmluva bude kupujúcimi podpísaná v lehote 60 dní od schválenia uznesenia v  MZ a kúpna cena bude uhradená v lehote 15 dní odo dňa obojstranného podpísania kúpnej zmluvy. V prípade, že kúpna zmluva nebude kupujúcimi v uvedenom termíne podpísaná, uznesenie stráca platnosť, bez pripomienok.
Miestna rada prijala uznesenie č. 28/21.

20.    Návrh na predĺženie Nájomnej zmluvy č. 356/2003 zo dňa 13. 11. 2003

            Mgr. Moravcová Tomčíková uviedla, že spoločnosť POLUS Tower 2, a.s., so sídlom Vajnorská č. 100/B, Bratislava doručila dňa 3. 9. 2013 starostovi MČ oznámenie o predĺžení nájomnej zmluvy. Odvolávajú sa na nájomnú zmluvu zo dňa 13. 11. 2003, uzatvorenú medzi MČ B-NM a spoločnosťou TriGranit Office, a.s., ohľadne nájmu nehnuteľností. Obsahom podania je návrh Dodatku č. 1 k nájomnej zmluve č. 356/2003, ktorým upovedomuje MČ o  záujme predĺžiť doterajší nájomný vzťah k pozemkom parc. č. 15123/184 - ostatná plocha, o výmere 466 m2, parc. č. 15123/189 - ostatná plocha, o výmere 321 m2 a parc. č. 15123/188 - ostatná plocha, o výmere 861 m2, ktoré sú Správou katastra pre hl. m. SR Bratislavu vedené na LV č. 2382, k. ú. Nové Mesto, a  to o  rovnaké obdobie, t. j. o 9 rokov a 364 dní. V nájomnej zmluve č. 356/2003 bol zmluvnými stranami stanovený spôsob určenia výšky nájmu pre nasledujúce obdobie. Na základe tejto skutočnosti výška ročného nájmu predstavuje sumu 6,15 €/m2. Pri celkovej prenajímanej výmere 1648 m2 bude ročné nájomné predstavovať sumu 10.135,20 €. 

11

Na pozemkoch právny predchodca vybudoval parkovisko, ktoré nájomca aj v súčasnosti prevádzkuje a dodržiava zmluvný záväzok o bezplatnom poskytnutí parkovacích miest počas sviatkov a dní pracovného pokoja v počte najmenej 20 počas letných mesiacov (jún až august) a najmenej 7 parkovacích miest vo zvyšok roka. 
Na uvedených pozemkoch je vybudovaných  celkovo 69 parkovacích miest, ktoré sú vo vlastníctve nájomcu. Všetky slúžia zamestnancom nájomcu, resp. počas dní pracovného pokoja a štátnych sviatkov sú bezplatne poskytované verejnosti. 
Podľa ust. Občianskeho zákonníka platného v čase uzavretia nájomnej zmluvy č. 356/2003, ak je dojednaná zmluva na dobu neurčitú, ktorej predmetom je záväzok na nepretržitú alebo opakovanú činnosť alebo zo zmluvy nevyplýva spôsob jej výpovede, možno zmluvu vypovedať v lehote troch mesiacov ku koncu kalendárneho štvrťroka.

V diskusii vystúpil Ing. Kollárik.
Úloha:
Miestna rada  žiada spracovateľa otvoriť ďalšie rokovanie so spoločnosťou POLUS Tower 2, a.s., o nových zmluvných podmienkach ku dňu ukončenia nájomnej zmluvy.		
								Z.: Mgr. Moravcová Tomčíková 

Miestna rada odporučila rokovať o možnosti uzatvorenia novej nájomnej zmluvy so spoločnosťou POLUS Tower 2, a.s., so sídlom Vajnorská č. 100/B, 831 04 Bratislava. 
Miestna rada prijala uznesenie č. 28/22.

21.	Informácia o ukončení nájomnej zmluvy s p. Klaudiou Markovou – nebytový priestor na Jeséniovej č. 43 v Bratislave a návrh dohody o urovnaní vzájomných záväzkov a pohľadávok s p. Klaudiou Markovou
	            
Mgr. Moravcová Tomčíková uviedla celú genézu nájmu nebytového priestoru na Jeséniovej č. 43 o rozlohe 172 m2. Žiadosťou zo dňa 6. 2. 2006 p. Marková požiadala o nájom NP, že priestor si upraví na vlastné náklady. Dňa 10. 3. 2006 doplnila žiadosť s tým, že použije vlastné finančné zdroje v odhadovanej výške cca 1 mil. až 1,5 mil. Sk. Dňa 3. 4. 2012 nájomkyňa podala žiadosť  o ukončenie nájomnej zmluvy a informovala MČ o výške investície do predmetu nájmu 83.002,74 €, ktorú požaduje uhradiť, pričom táto výška vychádzala zo všetkých výdavkov spojených s rekonštrukciou, vrátane prác. Dňa 14. 5. 2013 sa na MČ obrátila právna zástupkyňa nájomkyne za účelom ukončenia nájmu ako aj započítania vzájomných pohľadávok. Na základe uvedených skutočností  bola MR predložená „Dohoda o ukončení nájomnej zmluvy č“ a predložený návrh „Dohody o urovnaní“. Mgr. Moravcová Tomčíková informovala členov MR o ďalšom postupe.

V diskusii vystúpili Ing. Galamboš, p. Szusčík, Ing. Gašpierik a JUDr. Mikulec.
Úloha:
Na nasledujúcu MR predložiť právnu analýzu nájmu nebytového priestoru na Jeséniovej č. 43, Bratislava (nájomnú zmluvu uzatvorenú v r. 2006, všetky dodatky k  zmluve a ostatné  právne dokumenty). 						Z.: Mgr. Moravcová Tomčíková
								T.: MR  dňa 29. 10. 2013 

12

Miestna rada prerokovala predložený návrh Dohody o urovnaní vzájomných záväzkov a pohľadávok, podľa ktorého MČ B-NM uhradí svoj záväzok voči p. Klaudii Markovej vo výške 32.270,83 €, v lehote do 31. 12. 2013 s pripomienkami a odporučila predložiť materiál po zapracovaní pripomienok na najbližšie rokovanie MR.
 Miestna rada prijala uznesenie č. 28/23.

22.	Návrh na vyhlásenie obchodnej verejnej súťaže na uzatvorenie nájomnej zmluvy na prenájom nebytových priestorov na Jeséniovej č. 43 v Bratislave

            Mgr. Moravcová Tomčíková uviedla, že nebytový priestor č. 12-901 s celkovou rozlohou 172 m2, ktorý sa nachádza na Jeséniovej č. 43 v Bratislave na 1. nadzemnom podlaží bytového domu, vedeného v k.ú. Nové Mesto na LV č. 4716, súp. č. 2315 na parc. registra „C“ č. 6742/1 o výmere 411 m2, vo výlučnom vlastníctve hl. m. SR Bratislavy a v správe MČ B-NM, bude od 1. 10. 2013 nevyužitý. Nebytový priestor zrekonštruovala bývalá nájomkyňa. Po vyhotovení znaleckého posudku na výšku trhového nájomného za NP bude táto výška doplnená do podmienok OVS ako najnižšia, základná cena s tým, že kritériom predmetnej súťaže bude cena - najlepšia ponuka na túto základnú cenu nájmu.  

V diskusii vystúpil p. Szusčík.

Miestna rada odporučila MZ schváliť vyhlásenie „Obchodnej verejnej súťaže na predloženie najvhodnejšieho návrhu na uzatvorenie zmluvy o nájme nebytového priestoru č. 12-901 s celkovou rozlohou 172 m2, nachádzajúceho sa na Jeséniovej č. 43 v Bratislave na 1. nadzemnom podlaží bytového domu, vedeného v k.ú. Nové Mesto na LV č. 4716, súp. č. 2315 na parc. registra „C“ č.  6742/1 o výmere 411 m2, vo vlastníctve hl. m. SR Bratislavy a v správe MČ B-NM“ s priloženými podmienkami obchodnej verejnej súťaže, bez pripomienok. 
Miestna rada prijala uznesenie č. 28/24.

23.    Návrh dohody o prevzatí záväzku

Návrh dohody predložila Mgr. Moravcová Tomčíková. MČ B-NM požiadala hl. m. SR Bratislavu o zverenie pozemkov pod Cyklistickým štadiónom za účelom vybudovania športparku. Uznesením MsZ hl. m. SR Bratislavy č. 1090/2013 zo dňa 6. 6. 2013 schválilo zverenie pozemkov registra „C“ KN, k.ú. Nové Mesto - parc. č. 11280/1, 11280/34, 11280/35, 11280/46, 11280/48, 11280/54, 11280/55 zapísaných na LV č. 5148; pozemkov parc. č. 11280/56, 11280/57 zapísaných na LV č. 1 a stavieb súp. č. 7768 na parc. č. 11280/46 a parc. č. 11280/57 zapísaných na LV č. 1, do správy MČ B-NM so záväzkom hl. m. SR Bratislavy uskutočniť na predmetných pozemkoch náhradnú výsadbu za vyrúbané dreviny v rámci realizácie stavby rekonštrukcie Zimného štadióna O. Nepelu v celkovej spoločenskej hodnote 

13

drevín 36.451,93 € a záväzkom vyplývajúcim zo zmluvy o dielo č. 07/2010 zo dňa 28. 5. 2010  uzatvorenej  medzi  príspevkovou  organizáciou odovzdávajúceho - Generálnym investorom Bratislavy a zhotoviteľom Eiffage Construcion Slovenská republika, s.r.o. a ďalšími  podmienkami, ktoré sú  súčasťou dohody. Uznesením MsZ č. 1181/2013 zo dňa 26. - 27. 6. 2013 bolo pôvodné uznesenie zmenené a doplnené, nastala zmena termínu náhradnej výsadby, mení sa lehota 60 dní na lehotu 120 dní.  

Miestna rada odporučila MZ schváliť Dohodu o prevzatí záväzku hlavného mesta SR Bratislavy vyplývajúci z rozhodnutí: 
1. Star-271/2009 ÚPŽP - 46/2009/AKM zo dňa 8. 4. 2009, 
2. Star-2109/2010 ÚPŽP - 2040/2010/AKM
3. Star-1108/2013 ŽPaÚP - 1010/2013/AKM zo dňa 11. 9. 2013, 
podľa ktorej mestská časť B-NM preberá záväzok hl. m. SR Bratislavy v plnom rozsahu bez pripomienok. 
Miestna rada prijala uznesenie č. 28/25.

24.   Architektonická  štúdia Materskej školy Za kasárňou, Bratislava-Nové Mesto

            Na zasadnutie MR bola predložená na posúdenie vhodnosti investičného zámeru  architektonická štúdia výstavby novej materskej školy Za kasárňou, ktorého účelom bude zvýšenie kapacity umiestnenia detí (85 detí) predškolského veku v MČ B-NM. Štúdia má slúžiť ako východiskový podklad pre ďalšie stupne projektovej dokumentácie predmetného zámeru.  Predpokladaný začiatok realizácie je v r. 2015. 

	V diskusii vystúpili p. Szusčík, Ing. Augustinič, Ing. Galamboš, Ing. Böhm a Ing. Kollárik.

	Architektonická štúdia Materskej školy Za kasárňou bude dopracovaná v zmysle pripomienok komisií MZ a členov MR (nevhodnosť spájania denných a oddychových miestností v triedach - oddelené spálne, nesprávne navrhnuté priestory, nevyhovujúca vlnovitá strecha). 

Miestna rada zobrala na vedomie architektonickú štúdiu Materská škola Za kasárňou, Bratislava-Nové Mesto s pripomienkami.
Miestna rada prijala uznesenie č. 28/26.

Rôzne:

	P. Szusčík požiadal členov MR o zaujatie stanoviska k požiadavkam nájomcov v Tržnici na Trnavskom mýte o zníženia vyrubeného nájomného. Navrhol zriadiť komisiu, ktorá by komplexne riešila otázku Tržnice. 

	Ing. Kollárik, prednosta MÚ zodpovedal otázku Ing. Galamboša ohľadne prenájmu lanovky zo Železnej studienky na Kamzík - do verejnej súťaže bola podaná ponuka, MČ vyhodnotí, či predložený záujemca spĺňa všetky podmienky. 

14

P. Červenková, ved. odd. organizačného a EO upozornila, že v súvislosti s voľbami do orgánov samosprávnych krajov (VÚC), ktoré sa uskutočnia dňa 9. 11. 2013 musia politické subjekty do termínu 10. 10. 2013 doručiť obci zoznamy členov a náhradníkov do okrskových volebných komisií. V MČ B-NM bude zriadených 44 volebných okrskov. Dňa 15. 10. 2013 sa v Stredisku kultúry na Vajnorskej č. 21, Bratislava uskutoční  I. zasadnutie členov OKV. 

Po prerokovaní materiálov zástupkyňa starostu MČ B-NM poďakovala členom miestnej rady za účasť a  ukončila  rokovanie MR.      

Ing.  Ľudovít   Kollárik 				Mgr. Rudolf   Kusý  
       	         prednosta					           starosta   

	
Ing. Stanislav   Winkler
overovateľ

Bratislava 20. 9. 2013
Zapísala: Anna Zachová

15